CELEX: 32017D0451
Language: da
Date: 2017-03-14 00:00:00
Title: Kommissionens afgørelse (EU) 2017/451 af 14. marts 2017 om godkendelse på Den Europæiske Unions vegne af visse ændringer af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien

15.3.2017   
               
               
                  DA
               
               
                  Den Europæiske Unions Tidende
               
               
                  L 69/34
               
            KOMMISSIONENS AFGØRELSE (EU) 2017/451
      af 14. marts 2017
      om godkendelse på Den Europæiske Unions vegne af visse ændringer af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets afgørelse (EU) 2016/870 af 24. maj 2016 om indgåelse på Den Europæiske Unions vegne af protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (1), særlig artikel 3, og
      ud fra følgende betragtninger:
      
                  (1)
               
               
                  I henhold til artikel 10 i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (2) (herefter »aftalen«), som godkendt ved Rådets forordning (EF) nr. 1801/2006 (3), oprettes en blandet komité, som har til opgave at kontrollere aftalens anvendelse, navnlig aftalens gennemførelse og fortolkning og at den fungerer efter hensigten, samt eventuelt tage fiskerimulighederne og dermed størrelsen af den finansielle modydelse op til fornyet overvejelse.
               
            
                  (2)
               
               
                  I protokollens artikel 1, stk. 1, vedrørende fiskerimulighederne og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (herefter »protokollen«), som godkendt ved afgørelse (EU) 2016/870, fastsættes fiskerimulighederne inden for rammerne af samme aftale for en periode på fire år med virkning fra den 16. november 2015, og i protokollens artikel 2, stk. 1, fastsættes den årlige finansielle godtgørelse for EU-fiskerfartøjernes adgang til Mauretaniens fiskerizone.
               
            
                  (3)
               
               
                  I det skema, der henvises til i artikel 1, stk. 1, i protokollen, angives fiskerimulighederne, og det anføres, at de to parter på grundlag af den foreliggende videnskabelige rådgivning og i fællesskab inden for rammerne af Den Blandede Komité fastsætter tildeling af fiskerimuligheder for frysetrawlere, som fisker efter demersale arter, for hvilke det er fastslået, at der er ressourcer i overskud.
               
            
                  (4)
               
               
                  Det blev aftalt, at Den Blandede Komité skulle mødes i Nouakchott den 15. og 16. november 2016 til et ekstraordinært møde med henblik på vedtagelse af ændringen af fiskerimuligheder og betingelserne for udøvelsen af fiskeriet og den finansielle modydelse, under hensyntagen til Unionens anmodning om at indføre en ny kategori af fiskeri for frysetrawlere, der fisker efter senegalesisk kulmule.
               
            
                  (5)
               
               
                  Forud for mødet i Den Blandede Komité havde Kommissionen tilsendt Rådet et forberedende dokument, hvori der redegøres nærmere for enkelthederne i Unionens påtænkte holdning.
               
            
                  (6)
               
               
                  Unionens påtænkte holdning blev i overensstemmelse med punkt 3 i bilaget til afgørelse (EU) 2016/870 godkendt af Rådet.
               
            
                  (7)
               
               
                  De vedtagne ændringer, dvs. indførelsen af en ny fiskerikategori for frysetrawlere, der fisker efter senegalesisk kulmule, betingelserne for udøvelse af fiskeri for denne nye kategori og forhøjelsen af den finansielle modydelse for adgang, blev opført i bilag 5 til referatet fra mødet i Den Blandede Komité den 15. og 16. november 2016.
               
            
                  (8)
               
               
                  Disse ændringer bør godkendes på Unionens vegne —
               
            VEDTAGET DENNE AFGØRELSE:
      Artikel 1
      Ændringerne af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, som blev vedtaget af Den Blandede Komité, der er nedsat i medfør af artikel 10 i nævnte aftale, på mødet den 15. og 16. november 2016 på grundlag af bilag 5 til mødereferatet, godkendes på Unionens vegne.
      Teksten i bilag 5 til mødereferatet fra mødet i Den Blandede Komité den 15. og 16. november 2016 er knyttet som bilag til denne afgørelse.
      Artikel 2
      Denne afgørelse træder i kraft på tredjedagen efter offentliggørelsen i Den Europæiske Unions Tidende.
      
         Udfærdiget i Bruxelles, den 14. marts 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 145 af 2.6.2016, s. 1.
      
         (2)  EUT L 343 af 8.12.2006, s. 4.
      
         (3)  Rådets forordning (EF) nr. 1801/2006 af 30. november 2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (EUT L 343 af 8.12.2006, s. 1).
      
         BILAG
         Protokol, artikel 2, stykkerne:
         
                     1.
                  
                  
                     Den årlige finansielle modydelse for EU-fiskerfartøjernes adgang til Mauretaniens fiskerizone, jf. aftalens artikel 7, fastsættes til syvoghalvtreds millioner fem hundrede tusinde (57 500 000) EUR. Dette stykke finder anvendelse, jf. dog bestemmelserne i denne protokols artikel 5-10 og artikel 16.
                  
               
                     3.
                  
                  
                     De samlede tilladte fangstmængder (kategori 1, 2, 2a, 3, 6, 7 og 8) og referencemængder (kategori 4 og 5) er nærmere fastlagt i specifikationsbladene i bilag 1 til denne protokol. De fastsættes på grundlag af kalenderåret, dvs. fra 1. januar til 31. december det pågældende år. Hvis protokollens første anvendelsesperiode og sidste anvendelsesperiode ikke svarer til et kalenderår, fastsættes de samlede tilladte fangstmængder pro rata temporis og under hensyn til udviklingen i fordelingen af fangster i årets løb for hver fiskerikategori.
                  
               
                     7.
                  
                  
                     For fiskerikategori 4 og 5 gælder, at hvis de fangster, der er taget af Den Europæiske Unions tunfiskerfartøjer i Mauretaniens fiskerizone, overstiger den fastsatte referencemængde for hver af disse kategorier, forhøjes den finansielle modydelse på syvoghalvtreds millioner fem hundrede tusinde (57 500 000) EUR for hvert ton yderligere fangst med det afgiftsbeløb, som er fastsat i de relevante specifikationsblade for det pågældende år. Beløbet, som betales af Den Europæiske Union for overskridelsen, kan dog ikke overstige et beløb svarende til det dobbelte af den pågældende referencemængde. Hvis Den Europæiske Unions fartøjers fangster overstiger det dobbelte af den pågældende referencemængde, betales det skyldige beløb for den yderligere mængde det efterfølgende år.
                  
               Oversigt over fiskerikategorier, jf. artikel 1, stk. 1:
         
                     Fiskerikategorier
                  
                  
                     Samlet tilladt fangstmængde og referencemængde
                  
               
                     1
                  
                  
                     Fartøjer, som fisker krebsdyr, med undtagelse af languster og krabber
                  
                  
                     5 000  ton
                  
               
                     2
                  
                  
                     Trawlere (uden fryseanlæg) og langlinefartøjer med bundline til fiskeri efter senegalesisk kulmule
                  
                  
                     6 000  ton
                  
               
                     2a
                  
                  
                     Trawlere (med fryseanlæg), som fisker efter senegalesisk kulmule
                  
                  
                     Senegalesisk kulmule 3 500  ton
                     Europæisk loligo 1 450  ton
                     Sepiablæksprutte 600 ton
                  
               
                     3
                  
                  
                     Fartøjer, som fisker andre demersale arter end kulmule, med andre redskaber end trawl
                  
                  
                     3 000  ton
                  
               
                     4
                  
                  
                     Notfartøjer til tunfiskeri
                  
                  
                     12 500  ton
                     (referencemængde)
                  
               
                     5
                  
                  
                     Stangfiskerfartøjer til tunfiskeri og langlinefartøjer med flydeline
                  
                  
                     7 500  ton
                     (referencemængde)
                  
               
                     6
                  
                  
                     Frysetrawlere til pelagisk fiskeri
                  
                  
                     225 000  ton (*1)
                     
                  
               
                     7
                  
                  
                     Fartøjer uden fryseanlæg til pelagisk fiskeri
                  
                  
                     15 000  ton (*2)
                     
                  
               
                     8
                  
                  
                     Blæksprutte
                  
                  
                     [pm] ton
                  
               Bilag, tillæg 1 »Specifikationsblade«, nyt blad 2a:
         
                     FISKERIKATEGORI 2a:
                     TRAWLERE (MED FRYSEANLÆG), SOM FISKER EFTER SENEGALESISK KULMULE
                  
               1.   Fiskerizone
                  
               
                     
                                 a)
                              
                              
                                 Nord for 19° 15,60 N: vest for den linje, der forbindes ved følgende koordinater:
                                 
                                                20° 46,30 N
                                             
                                             
                                                17° 03,00 V
                                             
                                          
                                                20° 36,00 N
                                             
                                             
                                                17° 11,00 V
                                             
                                          
                                                20° 36,00 N
                                             
                                             
                                                17° 36,00 V
                                             
                                          
                                                20° 03,00 N
                                             
                                             
                                                17° 36,00 V
                                             
                                          
                                                19° 45,70 N
                                             
                                             
                                                17° 03,00 V
                                             
                                          
                                                19° 29,00 N
                                             
                                             
                                                16° 51,50 V
                                             
                                          
                                                19° 15,60 N
                                             
                                             
                                                16° 51,50 V
                                             
                                          
                                                19° 15,60 N
                                             
                                             
                                                16° 49,60 V
                                             
                                          
                           
                                 b)
                              
                              
                                 Syd for 19° 15,60 N indtil 17° 50,00 N: vest for linjen på 18 sømil fra lavvandsgrænsen.
                              
                           
                                 c)
                              
                              
                                 Syd for 17° 50,00 N: vest for linjen på 12 sømil fra lavvandsgrænsen.
                              
                           Med hensyn til de zoner, som beregnes efter lavvandsgrænsen, kan Den Blandede Komité erstatte de linjer, hvorfra zonerne afgrænses, med en række geografiske koordinater.
                  
               
                     Tilladte fiskeredskaber
                  
               
                     
                                 —
                              
                              
                                 Bundtrawl til fiskeri efter kulmule.
                              
                           
                                 —
                              
                              
                                 Det er forbudt at anvende to fangstposer uden på hinanden.
                              
                           
                                 —
                              
                              
                                 Det er forbudt at fordoble trådene i fangstposen.
                              
                           
               
                     Mindste tilladte maskestørrelse
                  
               
                     70 mm (trawl)
                  
               
                     Mindstemål
                  
               
                     For fisk måles mindstemålet fra snudespids til halefinnens spids (totallængde) (se tillæg 7)
                  
               
                     Den Blandede Komité kan fastsætte en mindstestørrelse for de arter, der ikke er nævnt ovenfor.
                  
               
                     Bifangster
                  
               
                     Tilladt
                  
                  
                     Ikke tilladt
                  
               
                     25 % af dermersale fisk (andre demersale arter end senegalesisk kulmule)
                  
                  
                     Blæksprutter (andre blækspruttearter end europæisk loligo og sepiablæksprutte) og krebsdyr
                  
               
                     Den Blandede Komité kan fastsætte en procentsats for bifangster for de arter, der ikke er nævnt ovenfor.
                  
               
                     Fiskerimuligheder/Gebyrer
                  
               
                     Periode
                  
                  
                     År
                  
               
                     Samlet tilladt fangst-mængde (ton)
                  
                  
                     3 500 
                  
                  
                     Senegalesisk kulmule (primær målart)
                  
               
                     1 450 
                  
                  
                     Europæisk loligo (bifangstart)
                  
               
                     600
                  
                  
                     Sepiablæksprutte (bifangstart)
                  
               
                     Afgift
                  
                  
                     70 EUR/ton for senegalesisk kulmule
                  
               
                     575 EUR/ton for europæisk loligo
                  
               
                     250 EUR/ton for sepiablæksprutte
                  
               
                     90 EUR/ton for bifangster
                  
               
                      
                  
                  
                     Afgiften beregnes ved udgangen af hver periode på tre måneder, som fartøjet har tilladelse til at fiske i, idet fangster taget i denne periode medregnes.
                     Inden der kan udstedes en licens, betales der for hvert fartøj ved begyndelsen af hver periode på tre måneder, som fartøjet får tilladelse til at fiske i, et forskud på 1 000  EUR.
                     Der kan højst gives tilladelse til 6 fartøjer ad gangen.
                  
               
                     Biologisk hvileperiode
                  
               
                     Den Blandede Komité kan i givet fald vedtage en biologisk hvileperiode på grundlag af den videnskabelige udtalelse fra Den Fælles Videnskabelige Komité.
                  
               
                     Videnskabelige observatører
                  
               
                     Som undtagelse fra reglen i kapitel X i tillægget, punkt 2, skal fartøjerne tage en mauretansk videnskabelig observatør på hver fangstrejse.
                  
               
                     Bemærkninger
                  
               
                     Afgifterne fastsættes for hele protokollens anvendelsesperiode.
                  
               
            (*1)  Overskridelse på 10 % tilladt uden at det har følger for den finansielle modydelse, der er indbetalt af Den Europæiske Union for adgangen.
         
            (*2)  Hvis disse fiskerimuligheder udnyttes, skal de fratrækkes den samlede tilladte fangstmængde, som er afsat til kategori 6.